ভোট মিটলেও জোট থাকবে।  রাজ্যপালের কাছে ডেপুটেশন দেওয়ার  পর একসঙ্গে জানালেন অধীর চৌধুরী, সূর্যকান্ত মিশ্র।  সন্ত্রাস বন্ধের দাবি নিয়ে আজ রাজ্যপালের দ্বারস্থ হন দু দলের নেতারা। একসঙ্গে শপথ গ্রহণ অনুষ্ঠানও বয়কটের পথে হাঁটছেন তাঁরা।
 ওয়েব ডেস্ক: ভোট মিটলেও জোট থাকবে।  রাজ্যপালের কাছে ডেপুটেশন দেওয়ার  পর একসঙ্গে জানালেন অধীর চৌধুরী, সূর্যকান্ত মিশ্র।  সন্ত্রাস বন্ধের দাবি নিয়ে আজ রাজ্যপালের দ্বারস্থ হন দু দলের নেতারা। একসঙ্গে শপথ গ্রহণ অনুষ্ঠানও বয়কটের পথে হাঁটছেন তাঁরা। 'একসঙ্গে' রাজভবনে
এবার একসঙ্গে রাজভবনে গিয়ে সন্ত্রাস রুখতে রাজ্যপালের হস্তক্ষেপ চাইলেন বাম-কংগ্রেস নেতারা। অধীর রঞ্জন চৌধুরী, সূর্যকান্ত মিশ্র  ছাড়াও রাজভবনে উপস্থিত ছিলেন দুপক্ষের নেতারা। বামেদের তরফে ছিলেন সুজন চক্রবর্তী, রবীন দেব, মনোজ ভট্টাচার্যরা। ছিলেন কংগ্রেসের আব্দুল মান্নান, মানস ভুইঞারা। প্রায় আধঘণ্টা ধরে রাজ্যপালের কাছে রাজ্যের পরিস্থিতি তুলে ধরেন জোটের নেতারা। বিরোধী নেতাদের দাবি, রাজ্যপাল আশ্বাস দিয়েছেন, মুখ্যমন্ত্রীর সঙ্গে এ বিষয়ে কথা বলবেন তিনি। কোন পথে জোটের ভবিষ্যত?
ভোটে জোটের খারাপ ফলের পরেই বিভিন্ন মহল থেকে প্রশ্ন উঠছে জোটের ভবিষ্যত নিয়ে। তখনই একসঙ্গে ফের  দুপক্ষ। সূর্যকান্ত মিশ্রর সঙ্গে অধীর চৌধুরীর আলোচনার পরেই ঠিক হয় এই কর্মসূচি। রাজ্যপালের কাছে ডেপুটেশন দিয়ে বেরিয়ে দুজনেই জানালেন, জোট ছিল, জোট থাকবে।